ضحكات ومشات كطير توضات وصلات ولبسات سروال عصري ديال الثوب زرق طالع حتى للسرة وعندو خيط ابيض فبلاصت السمطة و واسع بحال الصاية وطوييل حتى للارض كلاسيكي وفصلاتو وستيلو كيمشي مع الموضى و لبسات قميجة بيضاء ديال الحرير رطبة وباردة وكلاص باليدين ، خشاتها فالسروال ؛ جاتها اللبسة انيقة وكلاص ، يالاه بدات كتقلب على شنو تزيد وهوا يطلع شافها لابسة ديك اللبسة ووقف حداها لمس القميجة بيدو وابتاسم ليها و وقف حداها كيجبد حوايجو ، جبدات فوقية بحال سلهام طويلة حتى للارض كيدخلو فيها اليدين وبلا قب فالابيض وفيها حمامة فالضهر مطرزة فالزرق فلون السروال وشادها بروش لقدام حدا السدر لبساتها فوق اللبسة وخلاتها محلولة من القدام ودارت شال فالزرق على الطريقة التركية وخلاتو نازل مغطي ليه صدرها بطريقة راقية ، دارت ساعتها للي هداها واكتافات بمرطب الشفاه و مشطات حجبانها فقط بلا مدير مكياج ، لبسات صباط عالي زرق مغلوق وهزات ساك من ديور مربع فالازرق وهزات ريحتها بغات ترش وهي تمنعها يد عهد قبل مترش